રાજેન્દ્ર પાટીલ સાથે જે થયું એ નજરે જોનારામાંથી જ એક મહિલાએ મિડ-ડે LOCALને કહ્યું હતું કે ‘અમે લોકો એક પછી એક જઈને જે મહિલા- અધિકારીઓ સાડી ખરીદી રહી હતી તેમને વિનંતી કરી ચૂક્યા હતા કે મૅડમ, અમને મોડું થાય છે, અહીં હાજર બધી મહિલાઓ પોતાનાં ઘરનાં કામ અધૂરાં મૂકીને આ રૅશન-કાર્ડનું કામ કરવા આવી છે, અમારાં બાળકો ઘરે ભૂખ્યાં હશે તો મહેરબાની કરીને અમારું કામ પણ તમારા સાડી જોવાના કામની સાથે-સાથે થોડું કરી લો, પણ તેમણે જાણે અમારી કોઈ વાત સાંભળી જ ન હોય એ રીતે પોતાની ખરીદીમાં જ મશગૂલ હતી. ત્યાં હાજર રાજેન્દ્ર પાટીલ નામના એક પુરુષે જ્યારે તેમને કહ્યંન કે તમે ઑફિસ-અવર્સની વચ્ચે આ રીતે અન્ય કામ કઈ રીતે કરી શકો છો ત્યારે મહિલા-અધિકારીઓ તેમને એટલી ગંદી ગાળો આપવા લાગી કે બે મિનિટ માટે તો અમે બધા જ સ્તબ્ધ થઈ ગયા અને વિચારવા લાગ્યા કે આ રૅશન-ઑફિસ છે કે સ્લમ એરિયા? અને તેમને રૅશન-ઑફિસની બહાર કાઢી મૂકવામાં આવ્યા હતા.’